Vit vunnu fyrstu tvey umførini, ávíkavist 2-0 á KÍ og 1-0 á HB, har Trygvi og Albert stillaðu við sterkari uppstilling báðar dystirnar. Tveir teir seinnu dystirnar fingu nógvir leikarar spælitíð, ið ikki munnu væntast at teljast ímillum fyrstu 11. Tó nógv enn kann broytast. Jovan, sum er venjari á 2. liðið, tók eisini yvir tá. Vit fingu tó javnleik móti suðuroyingum, og tryggjaðu okkum finalupláss. Í finaluni blandaðu venjararnir kortini aftur, men vit megnaðu ikki at skora áðrenn vanliga leiktíðin var farin. Tað kláraðu B36 heldur ikki, og so bleiv brotsparkskapping. Sigtór, Tór-Ingar og Sølvi skoraðu síni brotspørk, men Gunleif og síðani Janus brendu, meðan B36 bert brendu sítt fyrsta. Okkara leikarar fara sostatt til hús við silvurmerkjunum, sum sjálvsagt er skuffandi, tá vit vóru so nær at vinna alt. Avrikini vóru hóast hetta, til tíðir, rættiliga sannførandi, og vit kunnu avgjørt taka okkurt jaligt við okkum til kappingina, sum byrjara hálvan mars. Dystirnir Fyrsti dysturin varð móti KÍ og vit vunnu 2-0. Dysturin var rættiliga javnur, men vit skoraðu tvey mál seinastu 10 minuttirnar. Janus skoraði bæði. Í triðja umfari í bólkaspælinum, møttu vit Giza Hoyvík og taptu 2-0. Nýggju broytingar blivu gjørdar á liðinum, og Jovan sum stendur á odda fyri okkara 2. liðið, tók um endan. Vit høvdu nógvar møguleikar bæði at leggja okkum á odda og, móti endanum, kundu vit eisini skotið fleiri mál, men so bleiv ikki. Síðsta umfarið varð móti TB/FC Suðuroy/Royn. Við einum stigi kundu vit tryggja okkum pláss í finaluni, og úrslitið gjørdist eisini 1-1. Dysturin var javnur at byrja við, men vit skoraðu fyrst. Rói fekk málið eftir innlegg frá Ásmund. Móti endanum vassaðu vit í møguleikum og burdu vunnið dystin.